  Анжелика Тихонова корреспондент 9-тӥ оштолэзьлы Удмуртиын 74 адямилэсь коронавирус инфекцизэ шараязы. Выль черламъёс пӧлын 14 аресозь сизьым пиналъёс но 65 арессэс ортчем 27 арлыдоос. Со сярысь элькунысь оперативной штаб ивортӥз. Диагноззы Ижкарын 33 улӥсьёслэн зэмаз, Глазкарын – 15, Воткаын – вить, Юкаменск ёросын – куинь, Сарапулын, Дэри, Сьӧлта, Сюмси, Якшур-Бӧдья ёросъёсын – быдэн кык, Алнаш, Глаз, Эгра, Дэбес, Пичи Пурга, Сарапул, Ува, Яр ёросъёсын – быдэн одӥг. 78 адями висёнэз вормиз. Ньыль мурт кулӥз: кышномуртъёслы 89 но 82 арес вал, воргоронъёслы – 81 но 59 арес Туннэ нуналлы Удмуртиын выль коронавирус инфекциен черлан 31 сюрс 442 учыр лабораториосын зэматэмын. 27 сюрс 971 адями йӧназ, 393 мурт кулӥз. Та дыре 86 висисьёслэн тазалыксы секыт лыдъяське. Элькунын выль коронавирус инфекцилы 994 сюрс 128 эскеронъёс ортчытӥзы, берло нуналскын – 3 сюрс 701. 9-тӥ оштолэзьлы Удмуртиын 55 сюрс 322 адями коронавируслэсь прививка пуктӥз, со пӧлысь 39 сюрс 560-эз кыкетӥ люкетсэ но басьтӥзы ни. Тегъёс: Тазалык Ижкар Удмуртия коронавирус  